Slitasjemekanismer

=**Slitasjemekanismer**= Slitasjemekanismer er forskjellige typer av slitasje, og det er vanlig å dele de opp i 5 kategorier: Abrasiv slitasje, adhesiv slitasje, overflateutmatting, erosjon og korrosjon. Tiltak for å forhindre slitasje finner du //her.//

Abrasiv slitasje
Abrasiv slitasje forekommer når man har harde partikler eller en hard overflate som beveger seg på en annen overflate med lavere hardhet. Det hardeste materialet kan deformere og slite ned det svakeste materialet, eventuelt bare lage riper og skraper. Et godt eksempel på abrasiv slitasje er sandpapir på metall.

Adhesiv slitasje
Adhesiv slitasje forekommer når man har to ulike overflater (materialer med ulik topografi) som gnir mot hverandre med en stor kraft. Man får da høyt trykk lokalt som fører til mikrosammensveisinger på toppene, som igjen fører til at materialet rives opp ved en ny bevegelse. Vi får dermed slitasje. Slik slitasje oppstår ofte når det er to like materialer som gnis mot hverandre. Eksempler på dette er stempel, lager og aksler i rotasjon. Et viktig ord når det gjelder adhesiv slitasje, er //rivningsgrense//: den maksimale flatebelastningen kombinert med maks hastighet som kan tillates før det oppstår opprivning av materialoverflatene.



Overflateutmatting
Overflateutmatting forekommer når man har en repeterende syklisk belastning. Dette kan føre til mikrosprekker i overflaten, og at deler av overflaten faller av. Eksempler på overflateutmatting er hjullager og tannhjul. Et sprøtt belegg på et duktilt substrat er spesielt utsatt for utmattingsslitasje. Figur 3 viser et tannhjul som har blitt utsatt for overflateutmatting.

Erosjon
Erosjon forekommer når man har et fluid (gass eller væske) i høy hastighet som strømmer og eroderer på eller langs en overflate. Dette er spesielt utsatt i en sving/kant i et rør. Hvis fluidet i tillegg inneholder partikler, så vil det ligne noe på abrasiv slitasje. Et viktig moment når det gjelder slitasje fra erosjon, er treffvinkelen på det strømmende fluidet. Figur 4 viser dette nærmere:



Korrosjon
Når et metall korroderer så dannes det en ny fase. Denne nye fasen inneholder oksider, som ofte er harde partikler. Disse harde partiklene i den nye fasen kan forårsake abrasiv slitasje.